<b>תשובה </b>חילוק ד' בבות הללו מבוארים והוא כי ילוד בית נימול לשמנה ידוע וכן מקנת כסף נומול ליום אחד ביום שקנאו היינו דאם קנה עבד קטן בן יומו צריך למולו בו ביום שמקנת כסף דינו בו ביום וכן אם קנה שפחה אחת וקנה עוברה אדם אחר דהיינו הגוף לזה והפירות לאחר זה העובר הוי מקנת כסף בפני עצמו שנולד ברשותו וכאשר קנאו וקנה את אמו קניון אמו קונה לו כגון זה אם נולד נימול לשמנה והוא מקנת כסף זאת היא הבבא הג' יש מקנת כסף נימול לשמנה אמנם אם קנה שפחה לעוברה בלבד או שקנה שפחה על מנת שלא להטבילה לשם עבדות הרי זה הילד נולד ברשותו והוא יליד בית בלי ספק ואם נתעברה ברשותו וילדה הרי זה נימול ביום שנולד מפני שזה הנולד דינו כדין מקנת כסף וכאלו היום קנאו דהיינו ביום לידתו שאין לו שום דבר בגוף האם שהרי לא קנה אותה אלא לעובריה שיהיו לו כל מה שתלד וכן אם קנה שפחה ע"מ שלא להטבילה אין זה הילד נקרא יליד בית למולו לשמונה וכמו שאמר הכתוב באנשי בית אברהם שהם אשר טבלו וקבלו עליהם דינים ולא השפחות אשר הם עדיין בגיותם שאלו אינן נקראין אנשי ביתו וכמו כן זאת השפחה שלא טבלה אינה מאנשי ביתו ולזה ולדה אין דינו כדין יליד בית ונימול ביום שנולד ואם טבלה אמו אחר שילדה נמול לשמונה אבל אינו דוחה שבת שכך הוא הדין שאינו דוחה שבת כלל אלא ליליד בית שטבלה אמו לשם עבדות ואח"כ ילדה הרי הרחבנו בפי' בבות האלו ושלומכם יגדל: וכתב משה